Misiune contracronometru la Spitalul Parhon din Iași pentru salvarea a doi bolnavi care aveau nevoie de transplant renal
Misiune contracronometru noaptea trecută la Spitalul Parhon din Iași pentru salvarea a doi bolnavi care aveau nevoie de transplant renal.
Este vorba despre un bărbat de 39 de ani din Brăila și o femeie de 37 de ani din Buzău care făceau dializă.
Donatorul este un pacient aflat în moarte cerebrală la Sofia. O echipă de medici din Iași a zburat miercuri cu avionul SMURD în capitala Bulgariei.
S-a întors la Iași la miezul nopții. După ce s-a verificat compatibilitatea, au avut loc operaţiile de transplant care au durat mai multe ore.
Acum pacienţii se refac la terapie intensivă. Dacă totul decurge bine vor fi externaţi peste două săptămâni.
Sursa: Pro TV
Dată publicare:
02-05-2024 18:03